|  |  |
| --- | --- |
| **Tantárgy** neve**: A szociális professzió tevékenységi területei** **NBP\_GP153K3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**: **100% elmélet** | |
| A **tanóra típusa**: **előadás** és **óraszáma**: **30** az adott **félévben**  Az adott ismeret átadásában alkalmazandó **további** (*sajátos*) **módok, jellemzők**  Az előadás forráselemzések révén is betekintést nyújt a magyarországi szociális ellátó rendszerek működésébe és szerepébe a gyógypedagógiában. | |
| A **számonkérés** módja **kollokvium**  Az ismeretellenőrzésben alkalmazandó **további** (*sajátos*) **módok**:  **Zárthelyi dolgozat a tematika középidejében.** | |
| A tantárgy **tantervi helye**: 5. félév | |
| Előtanulmányi feltételek: - | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja**: Megismertetni a hallgatókat a szociális „segítő” szakmák tevékenységi területeivel, munkájuk gyakorlatával és elméleti keretével. A tantárgy keretén belül a hallgatók megismerkednek a Magyarországon működő gyógypedagógiai szakszolgáltatás intézményeivel és az ellátó rendszerek felépítésével és működésével. Feltérképezik a korai fejlesztő és szűrő tanácsadó központok, a szakértői és rehabilitációs bizottságok és a fejlesztő központok, fejlesztő iskolák működésének rendszerét. Lehetséges összefüggéseket keresünk és tárunk fel a gyógypedagógiai szükségletek és a család szociális helyzete között, oda-vissza hatásokat vizsgálunk a fejlesztés szükségességének okai és lehetőségei között. A tantárgy ismerteti az inkluzív nevelés magyarországi gyakorlatát, kitekintést nyújt az európai jogi keretekre és a nemzetközileg elismert „jó gyakorlatokra”. A tananyagot végigkíséri a szociális szakma etikájának elmélyítése.  **A tantárgy tartalma:**   * Gyógypedagógiai szakszolgáltatás intézményei: gyógypedagógiai tanácsadás, szűrés és korai fejlesztés * Gyógypedagógiai szakértői bizottságok gyermekeknek- és felnőtteknek * A tanulási képességek intézményesített vizsgálatának magyarországi és nemzetközi gyakorlata * Hátrányos helyzet és az oktatási rendszerben elért sikerek * Az inklúzió, integráció ill. speciális fejlesztés kérdései és lehetőségei * Fogyatékkal élő fiatal felnőttek helyzete és munkavállalási lehetőségei Magyarországon * Nemzetközi kitekintés, összehasonlítás jó gyakorlatokkal * A szociális professzió etikai kódexe | |
| A **2-5** legfontosabb *kötelező,* illetve *ajánlott***irodalom felsorolása** | |
| **Kötelező irodalom:**   * Hegyesi Gábor, Talyigás Katalin: A szociális munka elmélete és gyakorlata. Wesley János Kiadó, Budapest, 2006. * Szabó Lajos: A szociális esetmunka gyakorlata, Wesley János Lelkészképző Főiskola, Budapest, 2003. * Varga Aranka (szerk.): Nevelésszociológia. Pécsi Tudományegyetem, Pécs, 2015.   **Ajánlott irodalom**   * Bass László-Muth János: A pedagógusok képe a gyenge teljesítmény okairól és az iskola lehetőségeiről. In: Illyés Sándor (szerk.): Nevelhetőség és általános iskola. III. Budapest, 1986. * Ronkovicsné Faragó Eszter (szerk.): Hátrányok és stratégiák. Trezor kiadó, Budapest, 2003. * Kovách Imre, Dupcsik Csaba, P Tóth Tamás, Takács Judit (szerk.): Társadalmi integráció a jelenkori Magyarországon. Budapest: Argumentum Kiadó, 2012. * Kozma Judit (szerk.): Kézikönyv szociális munkásoknak. Szociális Szakmai Szövetség, Budapest, 2002. | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**  * Ismeri az intézményes segítő, ellátórendszereket: köznevelési intézmények, szociális, és gyermekvédelmi, gyermekjóléti ellátás intézményei, egészségügyi intézmények, javító-nevelés és a büntetés-végrehajtás intézményrendszerét. * Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat. * Tájékozott a krízis- és válsághelyzetekben alkalmazható segítségnyújtás, mentálhigiénés támogatás lehetőségeiről. * Ismeri a szakmai együttműködés és team-munka alapelveit, útjait és megvalósításának módszertanait.  1. **képességei**  * Képes a fogyatékosságügyi szakmapolitikai dokumentumok értelmezésére, az ellátórendszer finanszírozásának átlátására, adott esetben pályázatok írására, valamint a fogyatékos személyek és a szakma érdekeinek képviseletére az intézményrendszerek és szolgáltatások területén. * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben. * Képes a beilleszkedési, tanulási, magatartási nehézségekkel küzdő gyermekek, tanulók, illetve a hátrányos és halmozottan hátrányos helyzetű gyerekek, tanulók gyógypedagógiai megsegítésére. * Képes saját pedagógiai tevékenysége hatását felmérni, és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani.   **c) attitűdje**   * Igénye van a gyógypedagógiai folyamatok folyamatos elemzésére, értékelésére, nyitott az eredmények és a körülmények figyelembe vételével a tervek és folyamatok felülvizsgálatára és módosítására. * Elkötelezett a fogyatékos személyek fejlődését segítő, pozitívumokra fókuszáló, tanulást, fejlődést támogató értékelés mellett. * Elfogadja a fogyatékossággal élő személyek jogairól szóló ENSZ egyezmény elveit és törekszik azok megvalósítására munkája során.  1. **autonómiája és felelőssége**  * Tudományosan és módszertanilag megalapozott fogyatékosságügyi és gyógypedagógiai nézeteit és döntéseit felelősséggel vállalja. * Felelősséget vállal a fogyatékos személy felelősségérzetének, önállóságának, autonómiájának kialakításáért. | |
| **Tantárgy felelőse: Dr. habil. Demszky Alma Míra** | |
| **Tantárgy oktatásába bevont oktató: -** | |